b"\n_START_ARTICLE_\nChicago VIII\n_START_SECTION_\nOzadje\n_START_PARAGRAPH_\nPo petih zaporednih letih konstantne aktivnosti, so se iz\xc4\x8drpani \xc4\x8dlani skupine poleti 1974 odpravili v studio Caribou Ranch, Kolorado, da bi posneli album Chicago VIII. Medtem, ko so razli\xc4\x8dni stili na albumu nekoliko spominjali na album Chicago VI, je imel album bolj rockovski zvok, kot lahko sli\xc5\xa1imo pri skladbah Cetere, \xc2\xbbAnyway You Want\xc2\xab, ki jo je kasneje posnel kanadski pevec Charity Brown, in \xc2\xbbHideaway\xc2\xab, kot tudi pri Kathovem spominu na Hendrixa, \xc2\xbbOh, Thank You Great Spirit\xc2\xab\xc2\xa0in Pankowem hitu \xc2\xbbOld Days\xc2\xab\xc2\xa0(5. mesto). Balada \xc2\xbbBrand New Love Affair, Part I & II\xc2\xab\xc2\xa0se je uvrstila na 61. mesto ameri\xc5\xa1ke lestvice singlov._NEWLINE_Z nostalgi\xc4\x8dnim glavnim singlom Lamma, \xc2\xbbHarry Truman\xc2\xab\xc2\xa0(13. mesto), je bil album neizdan do marca, ko je bil predhodnik Chicago VII na lestvicah \xc5\xa1e vedno visoko uvr\xc5\xa1\xc4\x8den. \xc4\x8ceprav je v ZDA zlahka dosegel 1. mesto, je dobil mla\xc4\x8den odziv s strani kritikov \xe2\x80\x94 nekateri ga \xc5\xa1e vedno opredeljujejo kot enega naj\xc5\xa1ibkej\xc5\xa1ih albumov prve zasedbe Chicaga, zaradi \xc4\x8desar je album na lestvici ostal najmanj \xc4\x8dasa od vseh albumov skupine. Na albumu je, prvi\xc4\x8d kot polnopravni \xc4\x8dlan skupine, sodeloval tolkalist Laudir de Oliveira. _NEWLINE_V paketu z originalnim albumom je bil poster \xc4\x8dlanov skupine, ki jih je v vagonu ustavil policist, in nalepka naslovnice za majico._NEWLINE_Album je bil miksan in izdan v stereu in kvadrofoniji. Leta 2002 je bil album remasteriziran in ponovno izdan pri zalo\xc5\xbebi Rhino Records z dvema \xc5\xa1e neizdanima skladbama: \xc2\xbbSixth Sense\xc2\xab\xc2\xa0(instrumental) Katha in \xc2\xbbAnyway You Want\xc2\xab\xc2\xa0Lamma, kot tudi verzija skladbe \xc2\xbbSatin Doll\xc2\xab, ki je bila posneta za TV oddajo \xc2\xbbRockin' New Year's Eve\xc2\xab."